Hrun vofir yfir iðnaði : Franskar ostrur deyja úr herpes Vísindamenn hafa fundið hvað hefur valdið dauða allt að 8 milljarða franskra ostra undanfarnar vikur . Telja þeir að veirusmit hafi breiðst út um ostruræktarstöðvar Frakklands – ostrurnar hafi drepist af völdum herpessýkingar . Rannsókn hefur staðið yfir frá því í síðasta mánuði , þegar í ljós kom að yfir 40% af 12 til 18 mánaða gömlum ostrum í frönskum eldiskvíum höfðu drepist . Búist er við að tvö ár taki að vinna upp það skarð sem höggvið hefur verið í stofninn , og matgæðingar þurfi að stóla á innflutning þangað til . Óttast er að fjöldi ostruræktenda verði gjaldþrota vegna þessa .